Mona B. Riise

Mona Belle Riise (født 1972) er journalist og programleder på TV og radio.  

Riise er utdannet fra Universitetet i Oslo, med grunnfag i litteratur, medier og kommunikasjon, samt mellomfag i statsvitenskap. 

Hun startet sin karriere som researcher i Anne Lindmos radioprogram Mamarazzi, på NRK P3,  før hun ble reporter og programleder for popkulturprogrammet Pullover på samme kanal.

Hun tok etter hvert over programlederrollen i musikkprogrammet Lydverket, som gikk på både radio og TV, samt ble holdt som liveshow på festivalscener landet rundt. I en lang periode ledet hun også P3 Sessions. 

Riise er også kjent for publikum som «stemmen fra Hollywood», da hun har bodd og arbeidet seks år i California, og der dekket kultur for norske medier, og intervjuet skuespillere, regissører, musikere og forfattere.  

Riise har også dekket og rapportert direkte fra Oscar-utdelingen flere år, samt Grammy Awards, på NRK TV/Radio. Siden 2012 har hun vært en av ekspertene i NRKs lørdagsunderholdning Stjernekamp. I januar 2015 ledet hun Spellemannprisen 2014 sammen med Jenny Skavlan.

Riise hadde i 2022 regi og ide til NRK-programmet Snilleste gutt - Lillebjørn Nilsens egen historie.

 Bibliografi 
 Har funnet vidda inni megSe Viaf.org -oppføring


 Referanser 

 Eksterne lenker 


  Mona B. Riise på journalisten.no
  Mona B. Riise hos Heartbeat management

Kategori:Norske TV-programledere
Kategori:Norske radioprogramledere
Kategori:Norske journalister
Kategori:NRK-journalister
Kategori:Norske regissører
Kategori:Norske manusforfattere
Kategori:Programledere for NRK TV
Kategori:Programledere for NRK Radio
Kategori:Personer fra Oslo